ร้านนี้ตกแต่งแนวลูกทุ่งๆ เปิดเพลงเหมือนอยู่ในงานวัด ในร้านมีหม้อแขวนเต็ม ห้อยด้วยตัวยอดมนุษย์ ซึ่งกวนโอ๊ยและน่ารักมาก สั่งอาหารมา ในบิลรายการแรกเขียนว่า 'ความฟรุ้งฟริ้ง' คิดว่าน่ารักดี 
ส่วนตัวคิดว่าร้านชาบูมันยากมากถ้าจะทำให้เด่น เพราะผัก หมู สิ่งที่ใส่ไปมันก็เหมือนๆกัน ทำให้เด่นได้คือน้ำจิ้มและน้ำซุป ร้านนี้ เครื่อง ลูกชิ้น แปลกใหม่ ต้องไปชองเอาเอง อธิบายไม่หมด ส่วนน้ำจิ้ม เราเฉยๆ แต่ไม่ถึงกับแย่ เขาจะมีสองอย่างมาให้ผสมกัน เราลองกินแยก ขวดซอสมะเขือเทศจะเป็นน้ำจิ้มดำ รสชาติเหมือนน้ำราดเปาะเปี๊ยะสด ส่วนขวดซอสพริก กลิ่นจะคล้ายๆน้ำจิ้มซีฟูส สิ่งที่เราชอบของร้านนี้คือ ซุป เราเป็นคนชอบกินผัก พอต้มกับน้ำซุปมันกุ้งยิ่งอร่อย คิดอะไรไม่ออกก็ใส่ๆมันรวมๆกันทุกอย่างลงไปในหม้อ(ยกเว้นหมูชาบูนะ) แล้วมันก็ ปิ๊ง! อร่อย รสชาติน้ำซุปกำลังดี ไม่เข้มจนบาดคอ หรือหิวน้ำ ผักเขาก็ให้มาเยอะถ้าเทียบกับร้านอื่น ใครชอบกินผักน่าจะชอบ